Markadrottningin úr Vestmannaeyjum átti glæsilegan feril . Hún varð fimm sinnum Íslandsmeistari með Val og einu sinni bikarmeistari . Margrét Lára varð markahæst í efstu deild á Íslandi fimm sinnum í röð auk þess sem hún vann gullskóinn í Svíþjóð . Hún skoraði 79 mörk í 124 landsleikjum á árunum 2003 - 19 , þar af sex þrennur , og fór með íslenska landsliðinu á tvö stórmót ( EM 2009 og 2013 ) . Margrét Lára var valinn Íþróttamaður ársins 2007 og var fjórum sinnum valin Knattspyrnukona ársins . Hér fyrir neðan má lesa um níu ( að sjálfsögðu ) merkilegustu vörðurnar á ferli Margrétar Láru . Fyrsta landsliðsmarkið Það tók Margréti Láru ekki langan tíma að skora fyrsta landsliðsmarkið sitt.mynd / e.ól. Margrét Lára skoraði sitt fyrsta landsliðsmark af 79 í fyrsta landsleiknum sínum gegn Ungverjalandi í undankeppni EM á Laugardalsvellinum 14. júní 2003 . Margrét Lára kom inn á sem varamaður fyrir Málfríði Ernu Sigurðardóttur á 66. mínútu . Fjórum mínútum skoraði þessi 16 ára leikmaður ÍBV með sinni fyrstu snertingu í landsliðsbúningnum . Hún skallaði þá boltann í netið af stuttu færi . Fullkoma árið 2007 Margrét Lára fagnar einu 38 marka sinna sumarið 2007 . Í bakgrunni er auglýsing sem lék í fyrir TM.vísir / valli Góðærið náði hápunkti árið 2007 , líka inni á vellinum hjá Margréti Láru . Hún skoraði þá 38 mörk í 16 leikjum ( ! ) þegar Valur varð Íslandsmeistari annað árið í röð . Enginn leikmaður hefur skorað fleiri mörk á einu tímabili í efstu deild kvenna á Íslandi . Margrét Lára skoraði fjórum sinnum þrjú mörk í leik , einu sinni fjögur mörk og tvisvar sinnum sex mörk . Hún skoraði í 13 af 16 deildarleikjum Vals . Þá skoraði Margrét Lára átta mörk fyrir íslenska landsliðið á árinu , m.a. sigurmarkið gegn sterku liði Frakklands á Laugardalsvelli . Íþróttamaður ársins Margrét Lára með verðlaunagripinn fyrir að vera valinn Íþróttamaður ársins . Með henni á myndinni eru foreldrar hennar.vísir / vilhelm Margrét Lára var valinn Íþróttamaður ársins af Samtökum íþróttafréttamanna 2007 . Afrek hennar það árið voru tíunduð hér fyrir ofan . Margrét var fjórða konan sem var valin Íþróttamaður ársins og fyrsta fótboltakonan . Hún fékk 496 atkvæði í kjörinu og var 177 atkvæðum á undan næsta manni ( Ólafi Stefánssyni ) . EM-sætið tryggt Margrét Lára fagnar marki sínu gegn Írlandi.vísir / stefán Íslenska kvennalandsliðið tryggði sér sæti í lokakeppni stórmóts ( EM 2009 ) í fyrsta sinn með 3 - 0 sigri á Írlandi á flughálum Laugardalsvelli 30. október 2008 . Ísland var í góðri stöðu eftir 1 - 1 jafntefli í fyrri leiknum í Dublin . Í seinni leiknum voru Íslendingar svo mun sterkari aðilinn og unnu 3 - 0 sigur . Margrét Lára skoraði annað mark Íslands . Það var hennar tólfta mark í undankeppninni þar sem hún varð markahæst . Markahæst í Svíþjóð Margrét Lára fékk sex gullskó á ferlinum.vísir / daníel Margrét Lára varð fimm sinnum markahæst í efstu deild á Íslandi ( 2004 - 08 ) áður en hún fór í atvinnumennsku . Þar nældi hún sér í einn gullskó til viðbótar . Tímabilið 2011 var Margrét Lára markahæst í sænsku úrvalsdeildinni ásamt hinni hollensku Manon Melis . Margrét Lára skoraði 16 mörk fyrir Kristianstad þar sem hún lék aftur undir stjórn Elísabetar Gunnarsdóttur . Margrét Lára skoraði tæplega helming marka Kristianstad í deildinni . Auk þess gaf hún fimm stoðsendingar . Markið gegn Noregi Margrét Lára skoraði annað af tveimur mörkum Íslands á EM 2013 . vísir / vilhelm Margrét Lára brenndi af vítaspyrnu í fyrsta leik Íslands á EM 2009 . Hún skoraði hins vegar úr vítaspyrnu í fyrsta leik Íslands á EM 2013 . Noregur komst yfir á 26. mínútu en Margrét Lára jafnaði þremur mínútum fyrir leikslok og tryggði Íslandi sitt fyrsta stig á stórmóti . Í lokaleik riðlakeppninnar vann Ísland 1 - 0 sigur á Hollandi og komst þar með í 8 - liða úrslit . Þar mætti Ísland heimaliði Svíþjóðar og tapaði , 4 - 0 . Hundraðasti landsleikurinn Margrét Lára var heiðruð fyrir 100. landsleikinn.vísir / vilhelm Margrét Lára lék sinn 100. landsleik þegar Ísland vann 2 - 0 sigur á Hvíta-Rússlandi 22. september 2015 . Hún varð sú fimmta til að ná þeim áfanga á eftir Katrínu Jónsdóttur , Þóru B. Helgadóttur , Eddu Garðarsdóttur og Dóru Maríu Lárusdóttur . „ Þetta er mjög stór stund . Ég þakka bara bara kærlega fyrir mig . Maður er hálf hrærður bara yfir þessu . Ég veit ekki alveg hvað ég get sagt . Ég er orðlaus , “ sagði Margrét Lára við Vísi eftir þennan tímamótaleik . Hún fékk gullið tækifæri til að skora í honum en skaut yfir úr vítaspyrnu . Kvaddi með titli Eftir að hafa misst af stórum hluti tímabilsins 2017 , og EM það sumarið vegna krossbandsslita , og öllu tímabilinu 2018 vegna barneigna sneri Margrét Lára aftur á völlinn með Val í sumar . Margrét Lára skoraði 15 mörk í 17 leikjum fyrir Val sem varð Íslandsmeistari í fyrsta sinn síðan 2010 . Margrét Lára skoraði í sínum síðasta deildarleik á ferlinum , 3 - 2 sigri á Keflavík sem tryggði Val titilinn . Alls skoraði Margrét Lára 207 mörk í 143 leikjum í efstu deild á Íslandi . Aðeins Olga Færseth ( 269 mörk ) hefur skorað fleiri . Síðasta landsliðsmarkið Margrét Lára skoraði með sinni fyrstu snertingu í fyrsta landsleiknum og með sinni síðustu snertingu í síðasta landsleiknum . Í báðum leikjunum kom hún inn á sem varamaður . Þann 8. október síðastliðinn vann Ísland 0 - 6 sigur á Lettlandi í undankeppni EM 2021 . Margrét Lára skoraði sjötta mark Íslands og sitt 79. landsliðsmark þegar fimm mínútur voru komnar fram yfir venjulegan leiktíma . Það reyndist hennar síðasta mark á ferlinum . Markahæsta knattspyrnukona Íslands frá upphafi , Margrét Lára Viðarsdóttir , hefur lagt skóna á hilluna .